**Ifjúsági szekció 2014. évi beszámolója**

A 2013-as Civil Fórum szekciónk számára egyik legnagyobb eredménye, hogy sikerült megszilárdítani az Ifjúsági Szekciót négy taggal. Létszámunk még igen kicsi, ezért erre az évre azt a célt tűztük ki, hogy megerősítjük a szekciót, hogy a 2014-es fórumig és azután is megmaradjon a szekció folyamatossága.

Az Eger Ünnepe során a szekció önálló programmal vagy programsorozattal a kellő létszám hiányában nem tudott megjelenni, de az Előkészítő Bizottság munkájában részt venni.

A tagok egyénileg vettek részt különböző, többnyire a NEA, az NKA és az Egri Civil Alap által kiírt pályázatokon.

Közös program a szekción belül nem volt, de a tagok több önálló rendezvényt is tartottak. A Magyar Speciális Művészeti Műhely Egyesület országos működése mellett Egerben is voltak kiállítás-megnyitói, programjai, melyre március során többször is sor kerül még. Az Eger Kapui Kulturális Alapítvány önkéntesei segítségével kezdte el az „Élet a lényeg” programsorozatát, mely az Egerben élő vagy tanuló fiatalok számára adott közösségi lehetőséget. A közel egy éve tartó rendezvénysorozat mára klubbá nőtte ki magát, melynek helyszínt az Ifi Pont ad, ami számos rendezvényével és tanácsadásával Eger egyik legforgalmasabb ifjúsági szolgáltatója. 2014. március 4-én a Civil Házban került sor az Ifjúsági Fórum összehívására, melyben szekciónk is részt vett, segített a lebonyolításban. Nem csak civil szervezetek, hanem ifjúsági szolgáltatók és az önkormányzat képviselői is jelen voltak.

A 2013-as év az Ifjúsági Szekció számára fontos tanulságokkal szolgált, a kezdeti nehézségek ellenére pozitívum a szekció létezése, további működése. A Kerekasztal még újnak tekinthető részeként természetes, hogy néhány hiányossággal még számolhatunk, melyek megoldására a következő Civil Fórumon és az azt követő időszakban lesz lehetőség.

Eger, 2013. március 4.

Nagyidai Tamás

Ifjúsági Szekció